**Nusretiye masjidi** (turkcha: *Nusretiye Camii*) – Istanbulning Beyoğlu (talaffuzi: *Beyoʻgʻlu*) shahri, Tophane tumanida joylashgan masjid. Bino 1823–1826-yillarda sulton Mahmud II tomonidan qurdirilgan.

Tarixi
------

Nusretiye masjidi va Tophane soat minorasi (1862)
Nusretiye masjidi Mahmud II buyrugʻi bilan 1822–1826-yillarda Tophane mahallasida bunyod etilgan. Masjidning nomi 1826-yilda, yaʼni masjid qurib bitkazilgan yili Mahmud II ning yanicharlarni yoʻq qilishi orqali qoʻlga kiritgan gʻalabasi sharafiga berilgan. Mahmud II, shuningdek, bir vaqtning oʻzida masjid yaqinida oʻzidan oldingi Usmonli hukmdori Salim III tomonidan qurdirilgan va yanicharlar tomonidan vayron qilingan kazarma oʻrniga yangi artilleriya kazarmasi va parad maydonini qurdirgan. Bunday inshootlarning barpo etilishi Selim III tomonidan Tophaneda boshlangan islohotlarning davomi boʻlib xizmat qilgan.

1835–1839-yillar oraligʻida Mahmud II Nusretiye masjidi yaqinida Istanbuldagi eng qadimgi soat minorasi – *Tophane* soat minorasini qurdirgan. Minora 1848 yoki 1849-yillarda Abdulmajid I tomonidan yanada monumental shaklda qayta ishlangan.

Arxitekturasi
-------------

Masjidning ichki qismi (2019-yil mart)
Masjidning markaziy gumbazi (2009-yil aprel)
Masjid Usmonli imperiyasidagi armanlar orasida taniqli Balian oilasidan boʻlgan Krikor Balian tomonidan qurilgan boʻlib, bu inshoot meʼmorning ilk yirik loyihalaridan biri boʻlgan. Baʼzi olimlar masjid meʼmorchilikning ampir uslubida qurilgan deb taʼriflasa, olimlar Godfrey Goodwin va Doğan Kuban uni Usmonli meʼmorchiligining barokko uslubidagi masjidlardan biri sifatida taʼriflaydi. Ünver Rüstem esa bu uslubni Usmonli meʼmorchiligining barokko uslubidan cheklangan holda neoklassik arxitektura uslubi deb baholaydi. Goodwin, shuningdek, Nusretiye masjidini XVIII asr imperiya masjidlarining oxirgisi degan xulosaga kelgan.

Masjid oʻzining ayrim qismlari, jumladan, bino oldidagi portik hamda ikki qanotli imperator paviloni bilan Üsküdardagi Salimiya masjidiga oʻxshab ketadi. Inshootning boshqa qismlarida innovatsion yangiliklardan foydalanilgan deyish mumkin, masalan, masjidning qabr va zinapoya detallari yangicha uslubda ishlangan, shuningdek, zinapoyalarni qurishda tosh oʻrniga yogʻochdan foydalanilgan, gumbazni bezashda esa anʼanaviy arab yozuvlari oʻsimlik barglari naqshlari bilan almashtirilgan. Tashqaridan qaraganda, masjidning eng diqqatga sazovor qismlari uning minoralari hamda rokoko uslubida yaratilgan sevilning haddan tashqari nozikligidir.

* Masjidning kirish qismidagi ayvon va zinapoyalarMasjidning kirish qismidagi ayvon va zinapoyalar
* Masjidning yon tarafdan koʻrinishiMasjidning yon tarafdan koʻrinishi
* Nusretiye masjidining (oʻsha paytdagi) Istanbul muzeyidan koʻrinishiNusretiye masjidining (oʻsha paytdagi) Istanbul muzeyidan koʻrinishi
* Gumbaz detallariGumbaz detallari
* Masjid seviliMasjid sevili
* Sevil detallariSevil detallari
* Masjidning Tophanedan koʻrinishi (asosiy koʻchadan)Masjidning Tophanedan koʻrinishi (asosiy koʻchadan)
* Tophane soat minorasiTophane soat minorasi

Manbalar
--------

1. 1 2 3 4 5 6 7 8 9  Goodwin 1971. sfn error: no target: CITEREFGoodwin1971 (help)
2. 1 2 3 4 5  Rüstem 2019. sfn error: no target: CITEREFRüstem2019 (help)
3. 1 2 3 4  Kuban 2010. sfn error: no target: CITEREFKuban2010 (help)
4. ↑  „Nusretiye Camii". *Archnet*. Qaraldi: 23-may 2022-yil.
5. ↑  Rüstem, Ünver „Victory in the Making: The Symbolism of Istanbul's Nusretiye Mosque",*. Art, Trade and Culture in the Islamic World and Beyond: From the Fatimids to the Mughals: studies presented to Doris Behrens-Abouseif* Ohta:. Gingko Library, 2016. ISBN 9781909942905.
6. ↑  Sumner-Boyd & Freely 2010. sfn error: no target: CITEREFSumner-BoydFreely2010 (help)

Adabiyotlar
-----------

* Goodwin, Godfrey*. A History of Ottoman Architecture*. Thames & Hudson, 1971. ISBN 0-500-27429-0.
* Kuban, Doğan*. Ottoman Architecture*. Antique Collectors' Club, 2010. ISBN 9781851496044.
* Rüstem, Ünver*. Ottoman Baroque: The Architectural Refashioning of Eighteenth-Century Istanbul*. Princeton University Press, 2019. ISBN 9780691181875.

Havolalar
---------

 Media related to Nusretiye Mosque at Wikimedia Commons

* Nusretiye masjidi tasvirlari (Wayback Machine saytida 2023-06-24 sanasida arxivlangan)